مَا لِلْمَلُوكْ إلاَّ حُسْنِ ظَنُّوا مَلَكْ قَلْبي مَنْ أنَا بِعَيْنُوا مَللَكْ رُوحِي وبَعْضِي وكُلِّي وَمَعْنَائِي وجَمْعِي وجُلِّي إِنْ لَم يَعْفُ فمنْ لَكْ ومَنْ لِي هُوَ مَعَكْ وأنْت تَطْلُب أيْنُو قَصِّرْ فَهْمَكْ أيْنُو أيْنُو أيْنُوا ياذَا الجاهلْ بِجَهْلِك ما تعلم مَعْنَى عيسى وَلَدَتْهُ مريمْ وإِبْراهِيمْ ومُوسى الْمُكَلَّمْ وقَوْلَ اللهْ لِمُحَمَّدِ إِدنُوا مَلَكْ قلبي مَنْ أنَا بِعَيْنُوا إِخْرِقْ تَنْجُو مِنْ لُجَجْ بِحارَكْ ومُتْ تَحْيَى ويَنْقامْ جِدارَكْ واخْلَعْ نَعْلَيْكْ تَنالْ اخْتِيارَكْ ومُتْ تَبْقَى وتعلم بأنُّوا هُوَ مَعَكْ وأنْتَ تَطْلُب أيْنُو يَا مُرِيدِيني اتَّبِعُوا الحقيقهْ وَاسْتَمْسِكُوا بالعروةِ الوثيقهْ وقُولُوا كِيفْ قالْ شَيْخْ هذِي الطريقه سِيدِي أبُو مَدْيَنْ أللهْ يَرْضَى عَنُّوا مَلَكْ قَلْبي مَنْ أنا بِعَيْنُوا